钦定古今图书集成/明伦汇编/官常典/第407卷 > 孟威
## 钦定古今图书集成/明伦汇编/官常典/第407卷 > 孟威

按《魏书》本传，“威字能重，河南洛阳人。颇有气尚，尤晓
北土风俗。历东宫齐帅、羽林监。时四镇高车叛投蠕
蠕，高祖诏威晓喻祸福，追还逃散，分配为民。后以明
解北人之语，敕在著作，以备推访。永平中，自镇远将
军、前军将军、左右直长，加龙骧将军，出使高昌，还，迁
城门校尉、直阁将军、沃野镇将。正光初，蠕蠕主阿那”
瓌归国，诏遣前郢州刺史陆希道兼侍中为使主，以
威兼散骑常侍为副，远畿迎接。阿那瓌之还国也，复
以威为平北将军、光禄大夫、假员外常侍，为使主护
送之。前后频使远蕃，粗皆称旨。复加抚军将军。普泰
中，除大鸿胪卿，寻加骠骑大将军、左光禄大夫。天平
三年卒。赠使持节、侍中、本将军、都督冀瀛沧三州诸
军事、司空公、冀州刺史。子恂嗣。